APROBACIÓN DEFINITIVA DO REGULAMENTO DE PRODUTIVIDADE DO CONCELLO DE LALÍN
ADMINISTRACIÓN LOCAL — Municipal — Lalín (Ordenanzas e Regulamentos, 10/11/2023)

Número de expediente: (715/2023) PRIMEIRO.— Aprobado inicialmente o Regulamento de Produtividade do Concello de Lalín, por acordo do Pleno da Corporación Municipal reunido en sesión extraordinaria o 31 de marzo do 2023, de conformidade cos artigos 49 e 70.2 da Lei 7/1985, de 2 de abril, Reguladora das Bases do Réxime Local e 56 do Real Decreto Lexislativo 781/1986, de 18 de abril, polo que se aproba o Texto Refundido das Disposicións Legais Vixentes en Materia de Réxime Local. Habéndose publicado no Boletín Oficial da Provincia de Pontevedra número 107 de 5 de xuño de 2023 e rematado o prazo de exposición ao público. SEGUNDO.— Con data 27/06/2023, número de rexistro 2023-E-RE-3330 e con data 19/07/2023, número de rexistro 2023-E-RE-3575 presentáronse dúas alegacións. Ambos escritos se inadmitiron polo Pleno da Corporación Municipal polos motivos expostos nos informes emitidos ao efecto, a cada un dos interesados, con data 29/09/2023, polo Xefe do Servizo de Persoal e Emprego, o cal forma parte integrante do presente acordo. TERCEIRO.— Na sesión ordinaria celebrada polo Pleno da Corporación Municipal o día 27 de outubro de de 2023 aprobouse definitivamente o Regulamento de Produtividade do Concello de Lalín, polo que se procede á publicación do texto íntegro do Regulamento. Así mesmo o texto íntegro atópase publicado no Boletín Oficial da Provincia de Pontevedra, na páxina web e na sede electrónica deste Concello, entrando en vigor no prazo de 15 días previsto nos artigos 70.2 da Lei 7/1985, de 2 de abril, Reguladora das Bases de Réxime Local e 196 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en relación co artigo 65.2 de la Lei de Bases de Réxime Local. O Real Decreto Lexislativo 5/2015, de 30 outubro, polo que se aproba o Texto Refundido da Lei do Estatuto Básico do Empregado Público (TREBEP), pretende, entre outros obxectivos, a «avaliación do desempeño» dos empregados públicos a través de procedementos fundados nos principios de igualdade, obxectividade e transparencia e que deberá terse en conta para promoción na carreira, a provisión e o mantemento dos postos de traballo e para a determinación dunha parte das retribucións complementarias. Neste marco, o Texto Refundido do Estatuto Básico do Empregado Público, fixou, como factores a ter en conta polas distintas Comunidades Autónomas á hora de desenvolver o denominado complemento de produtividade, “o grao de interese, iniciativa ou esforzo con que o funcionario desempeña o seu traballo e o rendemento ou resultado obtido”. O TREBEP supón un cambio de paradigma no modo de entender a Administración dende o punto de vista do seu persoal. Isto é así porque, á marxe dun cambio conceptual importante ao falarse agora de empregado público, o Estatuto trae consigo profundas reformas no modo de entender o conxunto do emprego público para adaptalo á lóxica evolución que están a sufrir as nosas Administracións no servizo ao cidadán/a. A avaliación do desempeño, pola súa banda, veu a suplir dende o punto de vista da xestión dese mesmo emprego público unha carencia primordial no funcionamento da Administración: o elemento control. Neste punto, a avaliación do desempeño debe converterse no factor de cambio do emprego público e da Administración que o cidadán demanda, onde ese necesario control facilitará unha xestión do persoal máis óptima, eficaz e eficiente. Polo tanto, o complemento de produtividade é inherente aos empregados que renden por enriba do esixible no posto e o complemento específico retribúe a asunción das obrigacións do posto. A igualdade de posto hai igualdade de complemento específico, pero non igualdade de complemento de produtividade, porque a percepción deste último depende da forma na que cada persoa desempeñe o seu traballo e do nivel de cumprimento dos obxectivos marcados.1.— É obxecto do presente Regulamento a regulación da cuantificación e xestión do Complemento de Produtividade, en atención aos principios recollidos no artigo 24 c) do texto refundido da Lei do Estatuto Básico do Empregado Público, aprobado por Real Decreto Lexislativo 5/2015, do 30 de outubro e no artigo 5 do Real Decreto 861/1986, do 25 de abril, que aproba o Réxime de Retribucións dos Funcionarios da Administración Local (ou normativa autonómica que o substitúa), determinando os criterios de distribución da contía global destinada polo Pleno desta Administración Pública a retribuír o referido Complemento. A contía deste complemento non poderá exceder da porcentaxe establecida no artigo 7.2 b) do Real Decreto 861/1986, sobre os custos totais de persoal que aparecerán determinados globalmente no orzamento municipal.2.— Por outro lado, o presente Regulamento é de aplicación ao seguinte persoal ao servizo do Concello: Pola súa banda, será requisito ter estado en situación de servizo activo dentro do período avaliable polo menos a metade do desempeño efectivo de traballo. Para estes efectos, as vacacións, permisos regulamentarios (excluídas licenzas e permisos sen retribución), serán considerados igualmente períodos de desempeño efectivo do posto de traballo.3.— A percepción deste complemento debe asignarse de modo individual, sen que caiba o seu recoñecemento e abono a categorías ou grupos de empregados públicos, non ten carácter consolidable e en ningún caso implicará dereito algún ao seu mantemento e non orixinará ningún tipo de dereito individual respecto a valoracións correspondentes a períodos sucesivos.1.— O Complemento de Produtividade descrito no artigo 5.1. do Real Decreto 861/1986, do 25 de abril, polo que se establece o Réxime das Retribucións dos Funcionarios de Administración Local, está destinado a retribuír o especial rendemento, a actividade extraordinaria e o interese e iniciativa con que o funcionario desempeña o seu traballo.2.— Pola súa banda, segundo o artigo 20 do TREBEP, a avaliación do desempeño é “o procedemento mediante o cal se mide e se valora a conduta profesional e o rendemento de logro de resultados.” Así, no presente regulamento, vaise definir un regulamento de produtividade baseado na avaliación do desempeño dos empregados públicos do Excmo. Concello de Lalín.3.— Enténdese por obxectivo, aquela acción ou programa que, previamente definido polo órgano competente, debe ser desenvolvido e/ou executado polo empregado público afectado.4.— Enténdese por rendemento no desempeño, a obtención, polo empregado público afectado, do resultado esperado, con proporción entre o devandito resultado obtido e os medios empregados para a súa consecución.5.— Enténdese por actividade extraordinaria, aquela actuación non planificada nin previsible que é positiva ante as necesidades do servizo; colaboración na resolución de problemas que esixen un esforzo maior ao habitual e previsto; asunción de tarefas extraordinarias que aportan valor engadido ao resultado do seu traballo, ou que cubren necesidades sobrevidas.6.— Corresponde ao Pleno de cada Corporación, determinar no orzamento a cantidade global destinada á asignación de complemento de produtividade ao persoal, dentro dos límites máximos sinalados no artigo 7.2 b), do Real Decreto 861/1986.7.— Corresponde á Alcaldía ou á Presidencia da Corporación a distribución da devandita contía entre os diferentes programas ou áreas e a asignación individual do complemento de produtividade, con suxeición aos criterios que, no seu caso, tivera establecido o Pleno, sen prexuízo das delegacións que poida conferir conforme ao establecido na Lei 7/1985, do 2 de abril.8.— Lei 2/2015, de 29 de abril, do Emprego Público de Galicia, Disposición transitoria décima.1.— Os criterios para a cuantificación económica do Complemento de Produtividade están constituídos polos seguintes programas: a) PROGRAMA FORMACIÓN FÓRA DO HORARIO DE TRABALLO Retribúe o interese do empregado público do Concello na mellora da súa formación sen prexuízo do normal desenvolvemento do servizo, sempre que se trate de cursos oficiais e relacionados co contido do seu posto de traballo ou posto de similares características. A percepción do complemento de produtividade correspondente a este programa deberá estar precedido da súa xustificación mediante a presentación de diploma ou certificado de asistencia. A retribución será de 5 € por cada hora de curso, cun máximo anual por traballador de 600€ e sempre que se cumpran os requisitos recollidos nas bases de execución do orzamento onde se recolle e regula o procedemento para a solicitude e pagamento dos programas de formación. b) PROGRAMA EFICACIA Retribúe a celeridade e o bo resultado no desempeño das tarefas do posto de traballo. Poderá asignarse á consecución de obxectivos concretos nun período de tempo previamente determinado. Valorarase a calidade, o número de tarefas e o resultado do traballo desempeñado, así como o cumprimento do obxectivo proposto. Este programa non será implementado de forma transversal a todo o Concello, senón que o mesmo deberá amoldarse ás características de cada Departamento e tipo de posto. Será o responsable de cada área, o que estableza os obxectivos e o que mida o seu cumprimento de forma trimestral, se procede. O cumprimento valorarase como eficacia máxima, media ou normal. A máxima retribuirá un 10% do salario base, a media un 5 % e a valoración normal non terá retribución asociada, en función das retribucións recollidas na Lei de Orzamentos Xerais do Estado para cada exercicio, polo que se irá actualizando en función de cada exercicio ás previsións legais existentes. Lembramos que o salario Base é o mesmo para cada grupo de adscrición recollido no TREBEP. Por tanto, os corpos e escalas adxúntanse aos grupos A (A1, A2), B, C (C1, C2) e outras agrupacións profesionais sen requisito de titulación, sendo as retribucións complementarias as que varían en función do nivel e outras cuestións. A continuación, a modo de exemplo, indicamos algúns aspectos susceptibles de formar parte dos obxectivos contemplados no regulamento de Produtividade. O que se expón de seguido é unha redacción ou listaxe xenérico que non é mais que a obrigación que temos os empregados públicos e que aparece recollida en calquera lexislación laboral. Neste apartado recóllese como algo extraordinario as funcións inherentes en cada posto de traballo. c) PROGRAMA TAREFAS POSTO SUPERIOR OU SUBSTITUCIÓN TEMPORAL DE POSTO DE TRABALLO Retribúe o desempeño de forma parcial e puntual de tarefas propias dun posto superior ás asignadas ao seu no catálogo de postos de traballo, sempre e cando este desempeño non se vira retribuído co abono das retribucións complementarias correspondentes ao mesmo. Valorarase, tanto o período de tempo que se desempeñara durante o mes, como en que porcentaxe se desenvolven as tarefas do posto superior, que será determinado por informe valorativo do xefe de servizo no que terá que expresar a porcentaxe que supón do tempo efectivo de traballo esas funcións. A substitución temporal do posto de traballo con asignación de responsabilidades ou tarefas urxente e imprescindibles doutros postos de traballo, por razón de enfermidade, vacacións, permisos ou outras continxencias temporais que poidan darse no transcurso da regulación organizativa da administración aplicarase sempre previo informe do Xefe do Departamento de RRHH, onde se estime esa necesidade e que non puido ser cuberta co propio persoal do Departamento ou análogo podendo nese caso designarse a un empregado/a público para que o substitúa temporalmente no exercicio das súas funcións durante un período determinado que deberá de marcarse no informe, correspondente á ausencia, sempre e cando non se retribúa por outros conceptos. Se a causa fóra por IT indeterminada a administración deberá de igualmente determinar o tempo da substitución e facer cantos procedementos se estimen oportunos, ben para liberar de carga ao empregado/a ou ben para buscar outra solución a unha situación que se dilate no tempo. No caso de que as tarefas se fagan de forma non puntual ou de forma total, a retribución virá configurada pola diferenza entre as retribucións complementarias do posto de orixe e o posto de destino. O importe máximo que poderán recibir os empregados/as municipais determinarase atendendo aos criterios anteriormente citados, de acordo coa seguinte fórmula: a.— No caso de desempeño de funcións de superiores xerarquicamente: b.— No caso do desempeño de funcións similares ou inferiores xerarquicamente: Este programa non xerará ningún tipo de dereito de consolidación retributiva para o empregado. c.— No caso de substitución temporal de posto de traballo: d) PROGRAMA DISPOÑIBILIDADE OU LOCALIZACIÓN FÓRA DA XORNADA LABORAL Os empregados públicos do Concello de Lalín que estean localizables e dispoñibles fóra da súa xornada laboral, acreditándose as causas que xustifiquen dita dispoñibilidade mediante proposta motivada da Concellería correspondente ou Alcaldía, se procede, e validada en todo momento polo Xefe de servizo de persoal e emprego, segundo o seguinte cadro: e) PROGRAMA ACTIVIDADE EXTRAORDINARIA Retribúe, nuns casos, os factores de produtividade que non se atopen incluídos nos anteriores programas, e noutros, a aqueles postos de responsabilidade que non poden participar dos programas de produtividade existentes polo seu carácter imprevisible ou sobrevido. É o único programa que non ten unha avaliación preestablecida ao corresponder á marxe de apreciación subxectiva na avaliación do empregado público que se destacara especialmente durante o período avaliado. O procedemento xeral de recoñecemento e asignación do complemento de produtividade iniciarase de oficio, mediante unha proposta inicial subscrita pola propia concellería da Área ou Delegación correspondente, e suxeitarase aos seguintes trámites: a) Na proposta fixarase necesariamente e con claridade a actividade, servizo ou circunstancia que a motiva e os criterios, así como programa ao que se subscribe, que fundamentan a concesión do complemento de produtividade. b) Así mesmo indicarase o nome dos empregados propostos, coa súa conformidade cando sexa necesaria; o período de tempo que comprenda, no seu caso; a contía ou porcentaxe a percibir; e as actividades, servizos, obxectivos, resultados ou calesquera outras circunstancias que permitan apreciar o resultado obtido ou que se pretende obter. c) Á vista da proposta, unha vez emitido informe de existencia de crédito suficiente e adecuado (RC), será informado polo Departamento de persoal. d) Posteriormente remitirase a informe de Xefe de Servizo de Persoal e fiscalización por parte da Intervención municipal, para elevala ao órgano competente para resolver.1.— A avaliación do cumprimento dos programas, coa súa acreditación e motivación expresa, realizarase polos seguintes responsables: a) Respecto dos traballadores adscritos a unha Unidade ou Equipo, polo Xefe ou encargado desta/e, elevándose ao Concelleiro-Delegado do que dependan para a subscrición por este á delegación de RRHH. b) Respecto dos técnicos adscritos a un Departamento, elevándose ao Concelleiro Delegado do que dependan para a subscrición por este de proposta ao Departamento de RRHH. c) A avaliación acreditada e motivada dos máximos responsables técnicos que dependan directamente do Alcalde/sa e a do persoal funcionario con habilitación de carácter nacional corresponderá ao Alcalde/sa. No suposto de que algún dos postos que debese realizar a valoración ou a conformidade, se atopase vacante polos motivos de ausencia, vacacións, enfermidade ou non cobertura, o exercicio destas funcións corresponderá sempre ao seu inmediato superior. En todo caso, a acreditación e motivación expresa do complemento de produtividade haberá de considerar os criterios establecidos nos artigos anteriores.2.— O informe de avaliación motivado para a determinación e cuantificación dos programas, xunto coa súa acreditación, levará a cabo polo máximo responsable técnico de cada Departamento, o/a Concelleiro/a-Delegado/a da área de goberno ao que pertenza, que subscribirá a proposta definitiva a elevar ao Departamento de RRHH.3.— Os períodos de tempo nos que o empregado público se atope en situación de incapacidade temporal (IT), calquera que fora a súa causa, ou nos que goce, de calquera dos permisos, licenzas ou períodos vacacionais a que tivese dereito, non computan a efectos de avaliación e cuantificación da produtividade e, en consecuencia, non procede o pagamento nin o abono do mencionado Complemento de Produtividade en tales circunstancias. En calquera caso, en todos aqueles supostos onde non exista Xefe de servizo ou responsable de Departamento será o Xefe de Recursos Humanos o encargado de suplilo. Os complementos de produtividade devengaranse trimestralmente, en función da súa tramitación previa, na nómina que corresponda a esa mensualidade a cada traballador, para iso nos cinco primeiros días hábiles de cada mes, o/a Concelleiro/a Delegado/a de cada área de goberno remitirá ao Xefe/a de Recursos Humanos as súas propostas de aplicación relativas ao mes ou meses anteriores, xunto coas acreditacións e os informes de avaliación motivados dos responsables indicados no artigo anterior e as propostas de gastos correspondentes. No suposto de desconformidade do Departamento de Recursos Humanos por incumprimento das presentes normas ou da restante normativa que lle sexa de aplicación, ou en caso de necesidade de aclaracións ou de achega de documentación, poñerao en coñecemento da Delegación á que corresponda, ao obxecto da súa subsanación. E incluirase tal proposta emendada no mes seguinte. O número e as cantidades que perciban en concepto de produtividade, mensualmente serán de coñecemento público, tanto para o persoal municipal, como para os representantes sindicais (Comité de Empresa ou Xunta de Persoal), nos termos e conforme ao réxime de protección dos datos de carácter persoal previsto na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais e a súa normativa de desenvolvemento. Á entrada en vigor do presente Regulamento e no prazo non superior a un mes constituirase Comisión Paritaria de negociación, control e seguimento do mesmo, con representatividade de todas as seccións sindicais, que será a encargada de velar polo cumprimento do expresado e dirimir cantas dúbidas, reclamacións ou controversias que poidan xurdir en aplicación do mesmo. Esta convocarase semestralmente e estará composta por un representante sindical de cada sección sindical con representación na mesa xeral de negociación e polos representantes da corporación, actuando como secretario do mesmo, a Xefatura de Persoal. Este Regulamento entrará en vigor, unha vez aprobado definitivamente e publicado o seu texto íntegro no Boletín Oficial da Provincia e de conformidade, non obstante, co sinalado no artigo 70 da Lei 7/1985, do 2 de abril, Reguladora das Bases do Réxime Local. En Lalín, na data da sinatura electrónica. A Concelleira Delegada de Persoal, Mª Paz Pérez Asorey (Decreto do 23/06/2023 expediente 2723/2023)